मुंबई की आर्थर रोड जेल में सजा काट रहे अंडरवर्ल्ड डॉन अबू सलेम पर 2010 में पहली बार हमला किया गया था. उस वक्त एक कैदी ने उसके चेहरे पर ब्लेड से हमला किया था. इस हमले के बाद अधिकारियों ने उसे तलोजा जेल में शिफ्ट कर दिया था और उसकी सुरक्षा भी बढ़ा दी थी. इसके बाद सितंबर 2013 में वकील शाहिद आजमी हत्याकांड के आरोपी देवेंद्र जगताप ने सलेम पर गोली चलाई थी जिसमें सलेम जख्मी हो गया था. इस हमले के बाद कई जेलकर्मियों को नौकरी से हाथ धोना पड़ा था. आरोप है कि अबू सलेम पर हुए हमलों के पीछे डी कंपनी का हाथ था.